
	Izsludināšana: 28.05.2026. 12:21

	1.
	Noteikumu (grozījumu) projekts
1. Izdarīt Ministru kabineta 2002. gada 23. decembra noteikumos Nr. 548 "Prasības transportlīdzekļu aprīkošanai ar ātruma ierobežotājierīci un šīs ierīces lietošanas kārtība" (Latvijas Vēstnesis, 2002, 190. nr.; 2005, 43. nr.) šādus grozījumus:
	Iebildums (SAM - 04.06.2026.)
Satiksmes ministrija neatbalsta, ka ar noteikumu projektu tiek svītrots Noteikumu 10. punkts.
Anotācijā kā pamatojums norādīts, ka praksē nepastāv mehāniskie ātruma ierobežotāji, kuriem būtu uzstādītas plombas, taču atsauce uz plombām tiek saglabāta Noteikumu 4. punktā.
Tā kā Autopārvadājumu likumā ir noteikti administratīvie pārkāpumi autopārvadājumu jomā, kur 58. panta trīsdesmit septītajā daļā ir paredzēta atbildība par bojātu ātruma ierobežotāju, ja bojājums nav noteiktā kārtībā novērsts, tad ir nepieciešams radīt jaunu redakciju Noteikumu 10. punktā, kurā noteikt veicamās darbības, ja ātruma ierobežotājierīce pārstāj darboties transportlīdzeklim atrodoties ceļu satiksmē.
Piedāvātā redakcija
-
	Ņemts vērā
-
	Noteikumu (grozījumu) projekts
-

	2.
	Noteikumu konsolidētā versija
3.1 Ar ātruma ierobežotājierīci aprīko lauksaimniecības mašīntraktorus, kuru konstrukcijā paredzētais maksimālais ātrums pārsniedz 60 km/h.
	Priekšlikums (IEM - 03.06.2026.)
Vēršam uzmanību uz normas terminoloģisku nesaskaņotību ar augstāka juridiskā spēkā tiesību normu, proti, šajā normā paredzēts, ka ar ātruma ierobežotājierīci aprīko lauksaimniecības mašīntraktorus, kuru konstrukcijā paredzētais maksimālais ātrums pārsniedz 60 km/h, bet Ceļu satiksmes likuma 1. panta 211. punktā (spēkā no 01.07.2026.) noteikts, ka lauksaimniecības mašīntraktors - pilnpiedziņas mehāniskais transportlīdzeklis (..) kuram uzstādīta ātruma ierobežošanas ierīce, ja ekspluatācijā maksimālais tehniski iespējamais ātrums pārsniedz 60 kilometrus stundā.
Piedāvātā redakcija
-
	Ņemts vērā
-
	Noteikumu konsolidētā versija
3.1 Ar ātruma ierobežotājierīci aprīko lauksaimniecības mašīntraktorus, kuru ekspluatācijā maksimālais tehniski iespējamais ātrums pārsniedz 60 km/h.

	Izsludināšana: 20.04.2026. 22:13

	3.
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt
	Iebildums (VK - 08.05.2026. - pēc termiņa)
Lūdzam papildināt anotācijas 2.1. sadaļu ar ietekmes aprakstu uz norādītajām sabiedrības grupām – fiziskām un juridiskām personām (lauksaimniecības mašīntraktoru īpašniekiem).
Piedāvātā redakcija
-
	Ņemts vērā
-
	Anotācija (ex-ante)
2.1. Sabiedrības grupas, kuras tiesiskais regulējums ietekmē, vai varētu ietekmēt

	4.
	Anotācija (ex-ante)
2.5. Atbilstības izmaksu novērtējums
	Iebildums (VK - 08.05.2026. - pēc termiņa)
Atbilstības izmaksu novērtējuma skaidrojuma daļā, lūdzam norādīt konkrētas atsauces uz noteikumu normām, kas nosaka atbilstības prasības, lai būtu skaidri identificējams izmaksu rašanās pamats.

Vēršam uzmanību, ka aprēķinā šobrīd ir apvienotas vairākas atšķirīgas prasības (ātruma ierobežotājierīces uzstādīšana/regulēšana un periodiskā pārbaude). Lūdzam tās nodalīt un aprēķināt atsevišķi, norādot katras prasības ietekmi.

Lūdzam papildināt aprēķina skaidrojumu ar izmantoto pieņēmumu pamatojumu, t.sk.:
- kā noteikts izmaksu apmērs (200–400 euro un 50–100 euro);
- kā pamatots subjektu skaits (10);
- kādi dati vai informācijas avoti izmantoti aprēķinu veikšanai.

Novērtējuma skaidrojuma daļā ir nepieciešams nodrošināt, ka aprēķina skaidrojums pamato visas izmantotās vērtības.
Piedāvātā redakcija
-
	Ņemts vērā
Atbilstības izmaksās netiek ietvertas ātruma ierobežotājierīču uzstādīšanas izmaksas, jo attiecīgie transportlīdzekļi jau rūpnieciski ir aprīkoti ar ātruma ierobežotājierīcēm un to īpašniekiem nerodas papildu izdevumi par ierīču uzstādīšanu. Transportlīdzekļu īpašnieku pienākums ir nodrošināt ātruma ierobežotājierīču regulēšanu un periodisko pārbaudi normatīvajos aktos noteiktajā kārtībā.
	Anotācija (ex-ante)
2.5. Atbilstības izmaksu novērtējums

	5.
	Noteikumu konsolidētā versija
8. Ātruma ierobežotājierīces regulējumu pārbauda un, ja nepieciešams, noregulē (iestata) atbilstoši šo noteikumu 6. punktā minētajam, ja remonta laikā tiek noņemta kāda no pievadu plombām, bet ne retāk kā reizi divos gados un lauksaimniecības mašīntraktoriem – ne retāk kā reizi četros gados.
	Iebildums (IEM - 06.05.2026.)
Lauksaimniecības mašīntraktora ātrumu ierobežotājierīces pārbaudi ir jānosaka ne retāk kā reizi divos gados, nevis ne retāk kā reizi četros gados, jo Ceļa satiksmes likuma V1 nodaļas "Lauksaimniecības mašīntraktors" (nodaļa stājas spēkā 01.07.2026.) 35.1 pants. "Autopārvadājumu regulējuma piemērošana lauksaimniecības mašīntraktoram" nosaka: ,,Kravas pārvadājumiem izmantojams lauksaimniecības mašīntraktors uzskatāms par autotransporta līdzekli Autopārvadājumu likuma izpratnē, un uz to attiecas Autopārvadājumu likuma normas par autopārvadājumiem".
Ņemot vērā Ceļu satiksmes likuma 35.1 pantā noteikto gadījumu, arī attiecībā uz lauksaimniecības mašīntraktoru, ja tas tiek izmantots kravas pārvadājumiem, ir jābūt noteiktam tādam pašam ātrumu ierobežotājierīces pārbaudes periodam, proti, ne retāk kā reizi divos gados.
Attiecīgi precizējumi ir jāveic arī noteikumu projekta anotācijā.
Piedāvātā redakcija
-
	Nav ņemts vērā
Zemkopības ministrija neiebilst pret to, ka lauksaimniecības mašīntraktoram, veicot kravu pārvadājumus, tiek piemērots Autopārvadājumu likuma regulējums, tomēr ir jānorāda, ka tas automātiski nenozīmē pilnīgi identisku tehnisko prasību piemērošanu kā N un M kategorijas transportlīdzekļiem.
Ministru kabineta noteikumi Nr. 548 pārņem Direktīvu 92/6/EEK, kura attiecas uz N2-3 un M2-3 kategorijas transportlīdzekļiem, proti, kravas automobiļiem un autobusiem, kas regulāri piedalās ceļu satiksmē un veic profesionālus komercpārvadājumus.
Savukārt lauksaimniecības mašīntraktors nav N kategorijas kravas automobilis, bet gan traktortehnika, kurai atsevišķos gadījumos piemēro Autopārvadājumu likuma normas, kas attiecās uz autotransporta līdzekli šī likuma ietvaros.
Lauksaimniecības mašīntraktoru izmantošanas intensitāte būtiski atšķiras no komerctransporta:
1)tie paredzēti galvenokārt lauksaimnieciskās darbības nodrošināšanai;
2) to dalība ceļu satiksmē ir epizodiska;
3) tie neveic regulārus komercpārvadājumus (jo tiem ir ierobežots braukšanas ātrums un ir aprīkoti ar lauksaimniecības riepām, kas ir mīkstā sastāva);
4) pārvietošanās rādiuss ir ierobežots (100 km rādiusā);
5) tie veic pašpārvadājumus;
6) to nobraukums un ekspluatācijas ilgums uz publiskajiem ceļiem ir ievērojami mazāks nekā kravas automobiļiem;
Ņemot vērā minēto, ātruma ierobežotājierīču nolietojums un regulējuma izmaiņu risks lauksaimniecības mašīntraktoram būs mazāks nekā komerctransportam.
Tādēļ četru gadu pārbaudes periods ir uzskatāms par samērīgu un diferencētu pieeju, kas atbilst faktiskajai ekspluatācijas intensitātei, vienlaikus saglabājot nepieciešamo kontroles līmeni un satiksmes drošības prasības.
Papildus jānorāda, ka Eiropas Savienības tiesību akti neparedz konkrētu ātruma ierobežotājierīču pārbaudes periodu traktortehnikai vai lauksaimniecības mašīntraktoriem, līdz ar to dalībvalstīm šajā jomā ir rīcības brīvība noteikt nacionālajai situācijai atbilstošu regulējumu.
 
	Noteikumu konsolidētā versija
8. Ātruma ierobežotājierīces regulējumu pārbauda un, ja nepieciešams, noregulē (iestata) atbilstoši šo noteikumu 6. punktā minētajam, ja remonta laikā tiek noņemta kāda no pievadu plombām, bet ne retāk kā reizi divos gados un lauksaimniecības mašīntraktoriem – ne retāk kā reizi četros gados.

	6.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Priekšlikums (VK - 08.05.2026. - pēc termiņa)
Vēršam uzmanību, ka noteikumu projekts paplašina regulējuma tvērumu, attiecinot prasības uz lauksaimniecības mašīntraktoriem, kā arī nosaka ātruma ierobežotājierīču pārbaudes periodiskumu. Līdz ar to institūcijām, kas nodrošina šo prasību uzraudzību un pārbaudi, tiek precizēts un faktiski paplašināts uzdevumu apjoms.

Attiecīgi lūdzam izvērtēt, vai anotācijas 7.4. apakšpunktā ir norādāma ietekme uz valsts institūcijām. Ja tiek saglabāts vērtējums, ka valsts institūcijām ietekme nerodas (nemainās), lūdzam to pamatot anotācijas 7.5. apakšpunktā.
Piedāvātā redakcija
-
	Ņemts vērā
-
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru

	7.
	Noteikumu konsolidētā versija
 Prasības transportlīdzekļu aprīkošanai ar ātruma ierobežotājierīci un šīs ierīces lietošanas kārtība
	Priekšlikums (ZSA - 07.05.2026. - pēc termiņa)
Lauksaimniecības mašīntraktora ātrumu ierobežotājierīces pārbaudi ir jānosaka ne retāk kā reizi četros gados, ņemot vērā šo mašintraktoru sezonālo izmantošanu. 
Piedāvātā redakcija
Noteikuma projekta 1.3. apakšpunkts paredz, ka ātruma ierobežotājierīces regulējumu pārbaudi un, ja nepieciešams, noregulē (iestata) atbilstoši šo noteikumu 6. punktā minētajam, ja remonta laikā tiek noņemta kāda no pievadu plombām lauksaimniecības mašīntraktoriem veic ne retāk kā reizi četros gados.
	Ņemts vērā
-
	Noteikumu konsolidētā versija
 Prasības transportlīdzekļu aprīkošanai ar ātruma ierobežotājierīci un šīs ierīces lietošanas kārtība

	8.
	Noteikumu konsolidētā versija
 Prasības transportlīdzekļu aprīkošanai ar ātruma ierobežotājierīci un šīs ierīces lietošanas kārtība
	Priekšlikums (ZSA - 07.05.2026. - pēc termiņa)
Ir būtiksi noteikt, ka ir pārbaudāma tikai ātruma ierobežotājierīce, nevis tahogrāfs, kā rezultātā arī pakalpojuma cenām ir jābūt nodalītām! 
Piedāvātā redakcija
Noteikuma projekts neattiecās uz tahogrāfu pārbaudēm, bet tikai uz ātruma ierobežotājierīču pārbaudēm. 
	Ņemts vērā
-
	Noteikumu konsolidētā versija
 Prasības transportlīdzekļu aprīkošanai ar ātruma ierobežotājierīci un šīs ierīces lietošanas kārtība



